Всъщност Революционен трибунал е създаден още на 17 август 1792 г. като временна мярка след щурма на Тюйлери. За да гарантира, че местните комитети не извършват произволни убийства и че спрямо заподозрени, обвинени в политически престъпления и държавна измяна, се провежда съдебен процес, Максимилиен Робеспиер предлага да бъде създаден нов трибунал с извънредни правомощия да налага смъртна присъда. Този трибунал е осъдил на смърт двадесет и осем души за времето на работата си и е разпуснат през ноември 1792 г. с началото на процеса срещу Луи XVI. Изправените пред него са най-вече обикновени престъпници, а не политически затворници